20 Mme Dafide a raya phuthego+ yotlhe a re: “Bakang+ Jehofa Modimo wa lona jaanong.” Mme phuthego yotlhe ya baka Jehofa Modimo wa borraabonemogologolwane mme ya ikoba+ ya obama+ fa pele ga ga Jehofa le kgosi. 21 Mme ba tswelela go ntshetsa Jehofa ditlhabelo+ le go isetsa Jehofa ditshupelo tse di fisiwang+ mo letsatsing le le latelang letsatsi leo, dipowana di le sekete, diphelefu di le sekete, dikwanyana tse ditonanyana di le sekete le ditshupelo tsa tsone tsa senō,+ le ditlhabelo tse dintsi tsa Iseraele yotlhe.+ 22 Mme ba tswelela ba ja e bile ba nwa fa pele ga ga Jehofa mo letsatsing leo ka boipelo jo bogolo;+ mme ba dira Solomone morwa Dafide kgosi+ lekgetlo la bobedi le go mo tloletsa Jehofa go nna moeteledipele+ le Sadoke+ go nna moperesiti. 23 Solomone a simolola go nna mo setulong sa bogosi+ sa ga Jehofa jaaka kgosi mo boemong jwa ga Dafide rraagwe le go bo atlegisa,+ mme Baiseraele botlhe ba ne ba mo utlwa. 24 Fa e le dikgosana+ tsotlhe le banna ba ba thata+ le bomorwa Kgosi Dafide+ botlhe, ba ikobela kgosi Solomone. 25 Mme Jehofa a tswelela go dira gore Solomone a nne mogolo+ go gaisa fa pele ga matlho a Iseraele yotlhe le go mmaya seriti sa segosi jaaka se se iseng se ke se nne mo kgosing epe pele ga gagwe mo Iseraele.+